open-index/open-wikipedia-markdown huggingface dataset:
Καστέλλι Καλύμνου

thumb|right|250px|Το Καστέλλι
Το **Καστέλλι** είναι παραθαλάσσιο κάστρο στην βορειοδυτική Κάλυμνο χτισμένο στο βραχώδη άκρο του ακρωτηρίου Ασπροπουντάρι. Βρίσκεται απέναντι από το Κάστρο Αγίου Κωνσταντίνου Τελένδου και διατηρούσε οπτική επαφή με το Κάστρο Γαλατιανής.

Κτίστηκε στην βυζαντινή περίοδο για την αντιμετώπιση κυρίως των Αραβικών επιδρομών κι έλεγχε το θαλάσσιο πέρασμα ανάμεσα σε Κάλυμνο και Τέλενδο. Είχε τείχος, προτείχισμα, πύργους για καλύτερη άμυνα, τειχισμένη ακρόπολη με πρόσβαση από κτιστή κλίμακα και τρεις πύλες. Στο εσωτερικού του ερείπια από πολλά κτίρια δείχνουν ότι είχε δημιουργηθεί οικισμός. Άγνωστο πότε ακριβώς εγκαταλείφθηκε , πιστεύεται κατά τον 10ο αιώνα άρχισε να μειώνεται η χρήση του ώσπου εγκαταλείφθηκε εντελώς.

## Πηγές
* *CORPUS Αρχαιολογία, ιστορία των πολιτισμών*, τεύχος 72, Ιουνίου 2005, Εκδόσεις Περισκόπιο, Μιχαήλ Ι. Κουτελλάς , σελίδες 66-67, *Τα Βυζαντινά κάστρα της Καλύμνου*.

Κατηγορία:Κάστρα της Καλύμνου
Κατηγορία:Βυζαντινά κάστρα στην Ελλάδα
Παναγιώτης Δαπέργολας

Ο **Παναγιώτης Σπυρ. Δαπέργολας** (1899- 1978) ήταν Έλληνας δικηγόρος και πολιτικός από τον Έβρο. Υπηρέτησε ως βουλευτής Έβρου και ως πρόεδρος του Δικηγορικού Συλλόγου της ιδιαίτερης πατρίδας του.

## Βιογραφία
Σπούδασε Νομικά και άσκησε το δικηγορικό λειτούργημα στην Αλεξανδρούπολη. Κατήλθε υποψήφιος στις εκλογές του 1946, χωρίς να εκλεγεί βουλευτής. Στις 18 Μαΐου 1948 εξελέγη βουλευτής Έβρου με την Ομάδα Εθνικής Αντιστάσεως, έπειτα από το θάνατο του Τηλέμαχου Αναγνώστου. Τον Αύγουστο του 1948 προσχώρησε στο Λαϊκόν Κόμμα. Ωστόσο, αποχώρησε από το Λαϊκό Κόμμα τον Ιούνιο του 1949 και προσχώρησε στο Κόμμα Εθνικοφρόνων, εξαιτίας του διορισμού του Μαλάχ ως πρεσβευτή του Ισραήλ.

Ο Παναγιώτης Δαπέργολας απεβίωσε σε ηλικία 78 ετών στην Αθήνα και κηδεύτηκε από τον ιερό ναό του νεκροταφείου Χαλανδρίου στις 19 Απριλίου 1978. Κατέλιπε παιδιά και εγγόνια.

## Παραπομπές


Κατηγορία:Βουλευτές Έβρου
Χιουμά Σαχ Σουλτάνα

Η **Τελί Χασεκί Χιουμασάχ Ζεϊνέπ Σουλτάν** (Οθ. Τούρκικα:ھما شاہ سلطان) (Τούρκικα: *Telli Haseki Hümaşah Zeynep Sultan*, 1634 - 1672) ήταν μια από τις Χασεκί Σουλτάν, η όγδοοη και η νόμιμη σύζυγος του σουλτάνου Ιμπραήμ Α΄ της Οθωμανικής Αυτοκρατορίας.

Ο Ιμπραήμ την παντρεύτηκε όπως και ο Σουλεϊμάν Α΄ ο Μεγαλοπρεπής που παντρεύτηκε την Χουρέμ Σουλτάν.

Η Χιουμασάχ Σουλτάν ήταν μία από τις εκπροσώπους του Σουλτανάτου των Γυναικών.
 
Ο πλήρης τίτλος ήταν: ***Devletlu İsmetlu Telli Haseki Hümaşah Sultan Aliyyetü'ş-Şân Hazretleri***

## Βιογραφία
Γεννήθηκε το 1634 στην Κιρκασία. Η Χιουμασάχ ήταν η αγαπημένη σύζυγος του Ιμπραήμ Α'. Τον Δεκέμβρη του 1647 ο Ιμπραήμ Α΄ την παντρεύτηκε νόμιμα στην Κωνσταντινούπολη. Μετά τον γάμο της έγινε γνωστή ως "Τελί Χατούν" λόγω των ασημί και χρυσών κλωστών (tels) που χρησιμοποιούνται παραδοσιακά για να στολίζουν τα μαλλιά της νύφης. Ο συμβατικός γάμος του Ιμπραήμ Α΄ και της Χιουμασάχ Σουλτάν εορτάστηκε σε μία μεγαλοπρεπή τελετή. Παρ' όλα αυτά δεν είναι γνωστό σίγουρα αν την ελευθέρωσε πρώτα, καθώς ήταν σκλάβα, ή αν την παντρεύτηκε ενώ ήταν σκλάβα.

Ο γάμος του Σουλτάν Ιμπραήμ Χαν και της Χασεκί Χιουμασάχ Σουλτάν περιγράφεται από τον ιστορικό Μουσταφά Ναιμά:

Μετά τον γάμο ο Ιμπραήμ της έδωσε το θησαυροφυλάκιο της Αιγύπτου ως προίκα και διέταξε το παλάτι να της δοθούν χαλιά και γούνες. Ο Ιμπραήμ υπέβαλε τις αδελφές του, Αϊσέ Σουλτάν, Φατμά Σουλτάν, Χανζαντέ Σουλτάν, καθώς και την ανιψιά του Καγιά Σουλτάν στην ταπείνωση της υποταγής στις παλλακίδες του. Τους πήρε τα εδάφη και τα κοσμήματα τους και τις έκανε να υπηρετούν την Χιουμασάχ, στέκοντας σε στάση προσοχής σαν υπηρέτες καθώς έτρωγε και κρατώντας το σαπούνι, την λεκάνη και την κανάτα με το νερό με τα οποία έπλενε τα χέρια της.

Η Χασεκί Χιουμασάχ Σουλτάν πέθανε το 1672 στην Κωνσταντινούπολη.

## Σημασία ονόματος
Χιουμά σημαίνει "κορίτσι/γυναίκα" και Σαχ σημαίνει "βασιλιάς". Σύμφωνα με μία άλλη πηγή μετονομάστηκε σε Σαχ Σουλτάν μετά τον γάμο της.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Κατηγορία:Οθωμανοί
Τζόνα Χιλ

Ο **Τζόνα Χιλ** (αγγλικά: *Jonah Hill Feldstein*, 20 Δεκεμβρίου 1983) είναι Αμερικανός ηθοποιός, παραγωγός, σεναριογράφος και κωμικός. Έχει λάβει δύο υποψηφιότητες για Όσκαρ Β' Ανδρικού Ρόλου για την ερμηνείες του στις ταινίες *[[Moneyball]]* (2011) και *[[Ο λύκος της Wall Street]]* (The Wolf of Wall Street, 2013). Είναι επίσης γνωστός για τους ρόλους του στις ταινίες *Superbad* (2007), *Με την Πρώτη* (Knocked Up, 2007), *Πεθαίνω στα Γέλια* (Funny People, 2009), *Σηκωτός για τη Συναυλία* (Get Him to the Greek, 2010), *21 Jump Street* (2012) και *Το Τέλος του Κόσμου* (This Is the End, 2013) καθώς και για τη φωνή που δάνεισε στην ταινία κινουμένων σχεδίων *[[Πώς να εκπαιδεύσετε το δράκο σας|Πώς να Εκπαιδεύσετε το Δράκο σας]]* (How to Train Your Dragon, 2010.

## Πρώτα Χρόνια
Ο Τζόνα Χιλ γεννήθηκε στις 20 Δεκεμβρίου 1983 στο Λος Άντζελες, είναι παιδί της Σάρον Λιν Τσάλκιν, σχεδιάστριας κοστουμιών και στυλίστριας μόδας και του Ρίτσαρντ Φέλντστέίν, λογιστή περιοδείας για τους Guns N' Roses. Έχει μια αδερφή, την Μπέάνι Φέλντστέίν, η οποία είναι ηθοποιός, και έναν αδελφό, τον Τζόρνταν Φέλντστέίν, ο οποίος είναι μουσικός μάνατζερ του Ρόμπιν Θικ και των Maroon 5. Οι γονείς του ήταν αρχικά από το Λονγκ Άιλαντ της Νέας Υόρκης αλλά η οικογένεια του παρέμεινε στο Catskills της Νέας Υόρκης. Μεγάλωσε στην πλούσια γειτονιά του Λος Άντζελες το Cheviot Hills, όπου συνεχίζει να ζει και σήμερα. Παρακολούθησε το Κέντρο Πρόωρης Εκπαίδευσης, το σχολείο Brentwood και στη συνέχεια το Crossroads School στη Σάντα Μόνικα. Μετά την αποφοίτησή του από το γυμνάσιο, ο Χιλ παρακολούθησε το Κολέγιο Μπαρντ, Η Νέα Σχολή στην Νέα Υόρκη και το Πανεπιστήμιο του Κολοράντο στο Μπόλντερ. Ο Χιλ είναι Εβραίος.

## Παραπομπές


## Εξωτερικοί σύνδεσμοι
* Τζόνα Χιλ στο IMDb

Κατηγορία:Αμερικανοεβραίοι
Κατηγορία:Αμερικανοί κωμικοί
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Μπαρκάντ Αμπντί

Ο **Μπαρκάντ Αμπντί** (σομαλικά: *Barkhad Cabdi*, αραβικά: بركات عبدي) γεννημένος στις 10 Απριλίου 1985, είναι ηθοποιός από τη Σομαλία. Έκανε το κινηματογραφικό του ντεμπούτο στο περιπετειώδες θρίλερ *[[Captain Phillips]]*. Για την ερμηνεία του στην ταινία έλαβε πολλές υποψηφιότητες για βραβεία, συμπεριλαμβανομένης και για Όσκαρ Β' Ανδρικού Ρόλου.

## Παραπομπές


## Εξωτερικοί σύνδεσμοι
* Μπαρκάντ Αμπντί στο IMDb

Κατηγορία:Σομαλοί ηθοποιοί
Κατηγορία:Βραβευμένοι με BAFTA
Πανσεξουαλικότητα

Η **πανσεξουαλικότητα** ή **παμφυλοφιλία** είναι η σεξουαλική έλξη, ερωτική αγάπη ή συναισθηματική έλξη προς άτομα ανεξαρτήτως φύλου ή ταυτότητας φύλου.

Τα πανσεξουαλικά άτομα συχνά αναφέρονται στο άτομό τους ως «άτομα που δεν βλέπουν φύλο» και που θεωρούν το κοινωνικό και το βιολογικό φύλο άνευ σημασίας και ασυσχέτιστα με το αν θα αισθανθούν έλξη προς άλλα άτομα. Η πανσεξουαλικότητα μπορεί να θεωρηθεί σεξουαλικός προσανατολισμός από μόνη της ή παρακλάδι της αμφιφυλοφιλίας. Καθώς τα πανσεξουαλικά άτομα είναι ανοικτά σε σχέσεις με ανθρώπους που δεν αυτοπροσδιορίζονται αυστηρώς είτε ως άνδρες είτε ως γυναίκες, η πανσεξουαλικότητα ως εκ τούτου απορρίπτει το δίπολο των φύλων, την "αντίληψη των δύο φύλων και άρα συγκεκριμένων σεξουαλικών προσανατολισμών"  και θεωρείται περισσότερο συμπεριληπτικός όρος από το *αμφιφυλόφιλος*.

## Σύγκριση με την αμφιφυλοφιλία και άλλες σεξουαλικές ταυτότητες
μικρογραφία|Το σύμβολο της πανσεξουαλικότητας
Η κυριολεκτική σημασία της *[[αμφιφυλοφιλία]]ς*, εξαιτίας της πρόθεσης *αμφί-*, είναι σεξουαλική ή ερωτική έλξη προς δύο φύλα (θηλυκά και αρσενικά) ή δύο κοινωνικά φύλα (γυναίκες και άνδρες). Η πανσεξουαλικότητα, ωστόσο, η οποία συντίθεται με την πρόθεση *παν-*, είναι η σεξουαλική έλξη προς ένα άτομο οποιουδήποτε φύλου (βιολογικού και κοινωνικού). Από αυτούς τους ορισμούς συμπεραίνεται ότι η πανσεξουαλικότητα ορίζεται διαφορετικά και συμπεριλαμβάνει αισθητά τόσο ίντερσεξ άτομα όσο και άτομα εκτός του δίπολου των φύλων.

## Παραπομπές


Κατηγορία:Σεξουαλικότητα
Κατηγορία:Σεξουαλικός προσανατολισμός
Κατηγορία:Ψυχαναλυτική ορολογία
Κατηγορία:ΛΟΑΤ ορολογία
Κατηγορία:Αμφιφυλοφιλία
Λουπίτα Νιόνγκο

Η **Λουπίτα Νιόνγκο** (αγγλικά: *Lupita Amondi Nyong'o*, 1 Μαρτίου 1983) είναι Κενυάτισσα ηθοποιός, γεννημένη στο Μεξικό. 

Έκανε το αμερικανικό κινηματογραφικό της ντεμπούτο στην ταινία *[[12 Χρόνια Σκλάβος]]* του Στηβ ΜακΚουήν στο ρόλο της Πάτσι, για τον οποίο έλαβε θετικές κριτικές. Για την ερμηνεία της η Νιόνγκο βραβεύτηκε με το Όσκαρ Β' Γυναικείου Ρόλου και με Screen Actors Guild Award Καλύτερης Γυναικείας Ερμηνείας σε Δευτεραγωνιστικό Ρόλο και έλαβε υποψηφιότητα για Χρυσή Σφαίρα και BAFTA.  

Έκανε το ντεμπούτο της στο Μπρόντγουεϊ στο έργο *Eclipsed* (2015), για το οποίο ήταν υποψήφια για βραβείο Tony καλύτερης ηθοποιού σε θεατρικό έργο. Στη συνέχεια, έπαιξε στην τριλογία του Star Wars (2015–2019) και είχε έναν ρόλο φωνής στο *The Jungle Book* (2016). Επίσης, υποδύθηκε τη Nakia στις ταινίες του κινηματογραφικού σύμπαντος της Marvel, ''Black Panther'' (2018) και το sequel της (2022), και είχε τον πρωταγωνιστικό ρόλο στην ταινία τρόμου *[[Us (ταινία, 2019)|Us]]* (2019) του Τζόρνταν Πιλ.

## Παραπομπές


Κατηγορία:Κενυάτες ηθοποιοί
Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί θεάτρου
Κατηγορία:Βορειοαμερικανοί φεμινιστές
Σάλι Χόκινς

Η **Σάλι Χόκινς** (αγγλικά: *Sally Hawkins*, 27 Απριλίου 1976) είναι Αγγλίδα ηθοποιός.

Η ερμηνεία της ως Πόπι στην ταινία *Τυχερή κι Ευτυχισμένη* (Happy-Go-Lucky) το 2008, της χάρισε αρκετά βραβεία όπως τη Χρυσή Σφαίρα Α' Γυναικείου Ρόλου σε Μιούζικαλ ή Κωμωδία. Άλλες σημαντικές ταινίες της είναι: *[[Το μυστικό της Βέρα Ντρέικ|Το Μυστικό της Vera Drake]]* (Vera Drake, 2004), *Fingersmith* (2005), *Persuasion* (2007), *Γυναίκες Έτοιμες για Όλα* (Made in Dagenham, 2010) και *[[Θλιμμένη Τζάσμιν]]* (Blue Jasmine, 2013). Για το *Θλιμμένη Τζάσμιν* έλαβε την πρώτη της υποψηφιότητα για Όσκαρ Β' Γυναικείου Ρόλου. Για την ερμηνεία της στην ταινία *[[Η μορφή του νερού]]* κέρδισε το βραβείο Satellite και προτάθηκε για Όσκαρ, Χρυσή Σφαίρα, BAFTA, και SAG Α' Γυναικείου Ρόλου.

## Παραπομπές


Κατηγορία:Αγγλίδες ηθοποιοί ραδιοφώνου
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί θεάτρου
Κατηγορία:Αγγλίδες ηθοποιοί φωνής
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)
Κατηγορία:Απόφοιτοι της Βασιλικής Ακαδημίας Δραματικής Τέχνης
Υποξείδιο του αζώτου

thumb|250px|Η δομή του υποξειδίου του αζώτου
Το **υποξείδιο του αζώτου** ή **πρωτοξείδιο του αζώτου**, γνωστό και ως **αέριο του γέλιου**, **ιλαρυντικό αέριο** ή και **[[νίτρο]]** είναι χημική ένωση με χημικό τύπο **Ν<sub>2</sub>Ο**, η οποία ανήκει στα οξείδια του αζώτου. Σε θερμοκρασία δωματίου είναι άχρωμο, μη-εύφλεκτο αέριο, με ελαφρώς γλυκιά μυρωδιά και γεύση. Χρησιμοποιείται στη χειρουργική και την οδοντοϊατρική εξαιτίας της αναισθητικής και αναλγητικής δράσης του. Είναι γνωστό και ως αέριο του γέλιου, επειδή προκαλεί ευφορία όταν εισπνεέται, μια ιδιότητα που έχει οδηγήσει να χρησιμοποιείται για διασκέδαση. Επίσης χρησιμοποιείται σαν οξειδωτικό μέσο στους πυραύλους και στους αγώνες αυτοκινήτων για να αυξηθεί η ισχύς των κινητήρων. Σε υψηλές θερμοκρασίες, το υποξείδιο του αζώτου είναι ισχυρό οξειδωτικό, παρόμοιο με το μοριακό οξυγόνο.

Το υποξείδιο του αζώτου μετατρέπεται σε μονοξείδιο του αζώτου (ΝΟ) όταν αντιδρά με άτομα οξυγόνου και στη συνέχεια το ΝΟ αντιδρά με το όζον. Έτσι, είναι ο κύριος φυσικά προερχόμενος ρυθμιστής του στρατοσφαιρικού όζοντος. Είναι επίσης κύριο αέριο του θερμοκηπίου και αέριος ρύπος. Σε χρονικό διάστημα 100 ετών, έχει 310 φορές μεγαλύτερο αντίκτυπο ανά μονάδα μάζας (δυναμικό παγκόσμιας θέρμανσης) σε σχέση με το διοξείδιο του άνθρακα σύμφωνα με την EPA.

## Παραπομπές


Κατηγορία:Οξείδια του αζώτου
Κατηγορία:Αναισθητικά
Κατηγορία:Ψυχοτρόπες ουσίες
Κατηγορία:Αναλγητικά
Κατηγορία:Ευφορικά
Τζουν Σκουίμπ

Η **Τζουν Σκουίμπ** (*June Squibb*, 6 Νοεμβρίου 1929 - ...) είναι Αμερικανίδα ηθοποιός. Έχει παίξει β' ρόλους σε ταινίες όπως *Άλις: Απιστη ή Απατημένη;* (Alice, 1990), *Άρωμα Γυναίκας* (Scent of a Woman, 1992), *Τα Χρόνια της Αθωότητας* (The Age of Innocence, 1993), *In & Out* (1997) και *[[Ο παράδεισος είναι μακριά]]* (Far from Heaven, 2002). Έχει επίσης εμφανιστεί σε τηλεοπτικές σειρές όπως *Ghost Whisperer* και στο Μπρόντγουεϊ. Έπαιξε τη σύζυγο του Τζακ Νίκολσον στην ταινία *Σχετικά με τον Σμιντ* (About Schmidt, 2002) και τη σύζυγο του Μπρους Ντερν στο *[[Nebraska (ταινία)|Nebraska]]* (2013), το οποίο έκανε πρεμιέρα στο Φεστιβάλ Καννών το 2013 και ήταν υποψήφιο για το Χρυσό Φοίνικα. Για την ερμηνεία της στο *΄Νεμπράσκα* έλαβε υποψηφιότητα για Χρυσή Σφαίρα, BAFTA, Screen Actors Guild Award και Όσκαρ Β' Γυναικείου Ρόλου.

## Παραπομπές


## Εξωτερικοί σύνδεσμοι
* 

Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Free Live!

Το **Free Live!** είναι το πρώτο ζωντανά ηχογραφημένο άλμπουμ του βρετανικού ροκ συγκροτήματος Free, το οποίο κυκλοφόρησε τον Σεπτέμβριο του 1971 μέσω της δισκογραφικής εταιρείας "Island Records". Επανεκδόθηκε με επτά επιπλέον κομμάτια σε μορφή CD, στις 5 Φεβρουαρίου 2002 από την "Island".

Οι ηχογραφήσεις που συμπεριλήφθηκαν στο δίσκο πραγματοποιήθηκαν τον Ιανουάριο του 1970 στο Σάντερλαντ και τον Σεπτέμβριο της ίδιας χρονιάς στο Κρόιντον.

Η προσωρινή διάλυση του συγκροτήματος συνέπεσε με την κυκλοφορία του άλμπουμ με αποτέλεσμα την σημαντική άνοδο των πωλήσεων τους, με το "*Free Live!*" να ανεβαίνει στην τέταρτη θέση των βρετανικών τσαρτ, αν και στις Ηνωμένες Πολιτείες έφθασε μόλις στο # 89.

## Τραγούδια
1. **All Right Now** *(Fraser, Rodgers)* - 6:24
2. **I'm A Mover** *(Fraser, Rodgers)* - 3:46
3. **Be My Friend** *(Fraser, Rodgers)* - 5:56
4. **Fire and Water** *(Fraser, Rodgers)* - 3:56
5. **Ride on a Pony** *(Fraser, Rodgers)* - 4:30
6. **Mr. Big** *(Fraser, Kirke, Kossoff, Rodgers)* - 6:13
7. **The Hunter** *(Cropper, Dunn, Jackson, Jones, Wells))* - 5:29
9. **Get Where I Belong** *(Fraser, Rodgers)* - 4:19

## Θέσεις τσαρτ
***Highway*** *(άλμπουμ)*

***Επίσημη κυκλοφορία: [[Δεκέμβριος]] [[1970]]***

## Τα μέλη των Free
Το **Free Live!** ηχογραφήθηκε από τους εξής μουσικούς:

* Πωλ Ρότζερς - *[[Φωνητική|φωνητικά]]*
* Πωλ Κοσσόφ - *[[κιθάρα]]*
* Άντι Φρέιζερ - *[[μπάσο]]*
* Σάιμον Κερκ - *[[τύμπανα]]*

## Παραπομπές


## Πηγές
* Free album reviews
* Live - Free | Songs, Reviews, Credits | AllMusic
* Free and Bad Company - Wilson & Alroy's Record Reviews

Κατηγορία:Δισκογραφία των Free
Κατηγορία:Άλμπουμ του 1971
Βανιλίνη

thumb|250px|Ο χημικός τύπος της βανιλίνης
Η **βανιλίνη** είναι φαινολική αλδεΰδη που χρησιμοποιείται ως αρωματικό στην ζαχαροπλαστική σε αντικατάσταση της φυσικής βανίλιας, καθόσον λόγω της βιομηχανοποιημένης παραγωγής της, έχει εξαιρετικά χαμηλότερη τιμή από την φυσική βανίλια. Υπάρχει η φυσική βανιλίνη, που προέρχεται από το εκχύλισμα της βανίλιας αλλά και η χημική που συντίθεται στο εργαστήριο. Η χημική είναι αυτή που διατίθεται στην αγορά λόγω της ευκολίας παραγωγής της. Έχει χημικό τύπο C8H8O3. 

Οργανοληπτικά ωστόσο διαφοροποιείται από την φυσική βανίλια, αφού η φυσική περιέχει και άλλες αρωματικές ενώσεις.

Παρόλο που η ακριβής διαδρομή της βιοσύνθεσης της βανιλίνης στο είδος *Vanilla planifolia* (Βανίλια η πλατύφυλλος) δεν είναι πλήρως γνωστή, είναι ευρέως αποδεκτό ότι το βιοσυνθετικό μονοπάτι της βανιλίνης ανήκει στο ευρύτερο μεταβολικό μονοπάτι των φαινυλοπροπανοειδών.

Είναι διαθέσιμη υπό μορφή λευκής κρυσταλλικής σκόνης σε φιαλίδια μιας δόσης.

## Παραπομπές


Κατηγορία:Φαινόλες
Κατηγορία:Αρωματικές ενώσεις
Κατηγορία:Αλδεΰδες
Κατηγορία:Αρωματικές ύλες
Κατηγορία:Φαινυλοπροπανοειδή
Αναστάσιος Μπάλκος

Ο **Αναστάσιος Μπάλκος** (1916 - 1995) ήταν αντιστράτηγος του ελληνικού Στρατού Ξηράς, πολιτικός και συγγραφέας. Διετέλεσε βουλευτής Πρέβεζας με τη Νέα Δημοκρατία, γενικός γραμματέας του υπουργείου Δημόσιας Τάξης και υπουργός Δημόσιας Τάξης. Υπήρξε ο βουλευτής με τη μακρότερη  συνεχόμενη θητεία στην εκλογική περιφέρεια Πρέβεζας ( ημέρες ή 11 χρόνια και 6 μήνες).

## Βιογραφικό
Γεννήθηκε 31.10.1916 στην Πρέβεζα. Σπούδασε στη Στρατιωτική Σχολή Ευελπίδων και αργότερα συμπλήρωσε τις σπουδές του σε διάφορες στρατιωτικές σχολές εσωτερικού και εξωτερικού, όπως η Ανωτέρα Σχολή Πολέμου, Σχολή Εθνικής Αμύνης,  Σχολή Ορεινού Αγώνος (Αγγλία), Ατομικού Πολέμου NATO (Γερμανία), Σχολή Πεζικού(ΗΠΑ), Αγγλική Σχολή Κατασκοπείας (Κύπρο), Σχολή Βιομηχανικής Επιστρατεύσεως (ΗΠΑ) μεταξύ των οποίων και η Αν.Σχολή Πολέμου των ΗΠΑ στο Fort Leavenworth.

Πολέμησε στο Αλβανικό Μέτωπο το 1940-1941, στην Εθνική Αντίσταση με τον ΕΔΕΣ του Ζέρβα και στον εμφύλιο πόλεμο με τις κυβερνητικές δυνάμεις.

Προδικτατορικά, επί κυβερνήσεων Παπάγου και Καραμανλή, ως ταγματάρχης και αντισυνταγματάρχης, ήταν τοποθετημένος στον Β΄ Κλάδο Αντικατασκοπείας και Ασφάλειας της τότε ΚΥΠ.

Του έχουν απονεμηθεί : Τρία χρυσά Αριστεία Ανδρείας-Ανώτερος ταξιάρχης Τάγματος Τιμής, Χρυσός σταυρός Γεωργίου Α' μ.ξ αργυρός σταυρός Γεωργίου Α' μ.ξ σταυροί Ταξιαρχών ΄Β Τάγματος Φοίνικος και ΄Β Τάγματος Γεωργίου Α'. Πολεμικός Σταυρός ΄Β Τάξεως, τρείς πολεμικοί Σταυροί 'Γ τάξεως, μετάλλιο στρατιωτικής αξίας Ά τάξεως, Ανώτερο Μετάλλιο Ταξιάρχη της τιμής 1991, Μεγάλο μετάλλιο Στρατιωτικής αξίας Ά Τάξεως, Εκστρατείας 1940-1941 Εθνικής Αντιστάσεως ΕΟΕΑ ΕΔΕΣ και Αντιδικτατορικού Αγώνα.

Αποστρατεύθηκε στη διάρκεια της δικτατορίας με θαθμό Ταξιάρχου λόγω της συμμετοχής του στο κίνημα της 13.12.67. Ιδρυτικό μέλος της οργάνωσης "ΕΛΕΥΘΕΡΟΙ ΕΛΛΗΝΕΣ", συνελήφθη το 1969 και φυλακίσθει επί 10μηνο. Επανήλθε στο στράτευμα το 1974 με βαθμό Αντιστρατήγου και τοποθετήθηκε στο Υπουργείο Δημοσίας Τάξεως ως προϊστάμενος του Μικτού Επιτελείου. Τον Φεβρουάριο του 1975 διορίσθηκε γενικός γραμματέας του υπουργείου Δημόσιας Τάξης. Παραιτήθηκε το Νοέμβριο του 1977 για να θέσει υποψηφιότητα ως βουλευτής στο νομό Πρέβεζας. Εξελέγη βουλευτής και διορίστηκε υπουργός Δημόσιας Τάξης, παραμένοντας ως τον Μάιο του 1980. 

Επανεξελέγη βουλευτής Πρέβεζας το 1981 και το 1985. To 1981 επιτέθηκε στη νεοεκλεγμένη κυβέρνηση του ΠΑΣΟΚ επειδή ανέθεσε το υπουργείο Δημόσιας Τάξης στον δικηγόρο Γιάννη Σκουλαρίκη, πρώην αντάρτη του ΕΑΜ-ΕΛΑΣ.

Έγραψε και δημοσίευσε τα βιβλία «*Κατασκοπεία: Ιστορία, Οργάνωσις, Μέθοδος*» (πρόλογος Ευάγγελου Αβέρωφ), «*Ντοκουμέντο Τρομοκρατίας: Οι Εκτελεστές*», «*Αποστολή Στα Βαλκάνια*» και «*Δίχτυα Στην Τασκένδη*» (πρόλογος Ευάγγελου Αβέρωφ), τα δύο τελευταία εκ των οποίων ήταν κατασκοπευτικά μυθιστορήματα, όπου οι «κακοί» της υπόθεσης ήταν Έλληνες κομμουνιστές, κάτι που οδήγησε σε έντονη κριτική από τα κόμματα της Αριστεράς.

Απεβίωσε σε ηλικία 79 ετών στις 30 Οκτωβρίου 1995 και ετάφη στο Πρώτο Νεκροταφείο Αθηνών.

## Παραπομπές


Μπαλκος
Μπαλκος
Μπαλκος
Κατηγορία:Μέλη του ΕΔΕΣ
Κατηγορία:Βουλευτές εκλεγμένοι με τη Νέα Δημοκρατία
Full Circle

**Full Circle** είναι ο τίτλος του όγδοου στούντιο δίσκου του αμερικανικού ροκ συγκροτήματος The Doors, ο οποίος ηχογραφήθηκε την άνοιξη του 1972 και κυκλοφόρησε στις 17 Ιουλίου εκείνης της χρονιάς. Αυτός ήταν ο δεύτερος και τελευταίος δίσκος των Doors μετά τον θάνατο του Τζιμ Μόρισον. Το 1978, κυκλοφόρησαν διάφορες ηχογραφήσεις του Μόρισον όσο βρισκόταν εν ζωή, στο άλμπουμ "*[[An American Prayer]]*", τον τελευταίο επίσημο δίσκο του συγκροτήματος.

Οι πωλήσεις του άλμπουμ ήταν πολύ χαμηλές σε σύγκριση με τα άλμπουμ που είχαν κυκλοφορήσει με τον Μόρισον στα φωνητικά αλλά και με το "*[[Other Voices]]*" της προηγούμενης χρονιάς, αφού έφθασε μόλις στο # 68, αν και περιείχε την τελευταία σινγκλ επιτυχία τους με τίτλο "*The Mosquito*", το οποίο ανέβηκε στο Top-20 αρκετών ευρωπαϊκών χωρών.

## Τραγούδια
1. **Get Up and Dance** *(Krieger, Manzarek)* - 2:26
2. **4 Billion Souls** *(Krieger)* - 3:18
3. **Verdilac** *(Krieger, Manzarek)* - 5:40
4. **Hardwood Floor** *(Krieger)* - 3:38
5. **Good Rockin** *(Brown)* - 4:22
6. **The Mosquito** *(Krieger, Manzarek, Densmore)* - 5:16
7. **The Piano Bird** *(Densmore, Conrad)* - 5:50
8. **It Slipped My Mind** *(Krieger)* - 3:11
9. **The Peking King and the New York Queen** *(Manzarek)* - 6:25

## Θέσεις τσαρτ

## Τα μέλη του συγκροτήματος
Το **Full Circle** ηχογραφήθηκε από τους εξής μουσικούς:

* **[[Ρόμπι Κρίγκερ]]** - *κιθάρα*, *φωνητικά*
* **[[Ρέι Μάνζαρεκ]]** - *πλήκτρα*, *πιάνο*, *φωνητικά*
* **[[Τζον Ντένσμορ]]** - *τύμπανα*

;*Γκεστ συμμετοχές*
* **Τζακ Κόνραντ** - *μπάσο*
* **Κρις Έθριτζ** - *μπάσο*
* **Τσαρλς Λάρκι** - *μπάσο*
* **Βενέττα Φιλντς** - *φωνητικά*
* **Κλάιντι Κινγκ** - *φωνητικά*
* **Μελίσα Μακέι** - *φωνητικά*
* **Τσαρλς Λόιντ** - *σαξόφωνο*
* **Μπόμπι Χολ** - *κρουστά*
* **Τσίκο Μπατέρα** - *κρουστά*

## Παραπομπές


## Πηγές
* Full Circle - The Doors | Songs, Reviews, Credits, Awards | Allmusic
* Full Circle | The Doors
* The Doors: Other Voices and Full Circle | PopMatters

Κατηγορία:Δισκογραφία των The Doors
Κατηγορία:Άλμπουμ του 1972
Πύργος της Ζαρούχλας

Ο **Πύργος της Ζαρούχλας** ή (λανθασμένα) **Πύργος του Ασημάκη Φωτήλα** είναι οχυρή οικία που βρίσκεται στο χωριό Ζαρούχλα Αχαΐας και αποτελεί διατηρητέο μνημείο από το 1985. Ήταν οχυρωμένη κατοικία της οικογένειας Ντεμίρη και κατόπιν πέρασε στην οικογένεια Φωτήλα. Ο πύργος σήμερα διατηρείται σε άριστη κατάσταση, ανακαινισμένος, και λειτουργεί σαν ξενώνας, 38 χιλιόμετρα από τα Καλάβρυτα.

Άγνωστο πότε κατασκευάστηκε πρώτη φορά. Η παράδοση λέει για τον δεσπότη του Μυστρά που έμεινε για λίγο καιρό στο χωριό και έχτισε τον πύργο. Άλλοι αναφέρουν ότι κατασκευάστηκε πιθανότατα τον 17ο αιώνα. Γνωστοί είναι οι ιδιοκτήτες του μετά την επανάσταση του 1821, όμως λανθασμένα έχει επικρατήσει η παράδοση ότι ιδιοκτήτης του ήταν και ο Ασημάκης Φωτήλας.

Είναι χτισμένος σε οχυρή θέση δίπλα σε ρέμα με δύο πατώματα και είσοδο από τον 1ο όροφο ενώ το ισόγειο δεν είχε θύρα ούτε παράθυρα κι η είσοδος γινόταν από κάποια εσωτερική σκάλα. Στον δεύτερο και τελευταίο όροφο ο πύργος έχει πολεμίστρες ενώ πάνω από την είσοδο στον 1ο όροφο ζεματίστρα. Στον 1ο όροφο διασώζεται και σήμερα το οθωμανικό τζάκι που είχε.

## Παραπομπές


Κατηγορία:Πύργοι στην Αχαΐα
Μεγάλο κάστρο της Χώρας Καλύμνου

μικρογραφία|250px|Το Μεγάλο Κάστρο της Χώρας
Το **Μεγάλο κάστρο της Χώρας** ή **Νέο κάστρο** είναι στην σημερινή του μορφή φράγκικης κατασκευής κτίσμα στην Κάλυμνο. Βρίσκεται στην Χώρα της Καλύμνου, την παλιά πρωτεύουσα του νησιού και απέναντι από το κοντινό Κάστρο Χρυσοχεριάς. Πρόκειται περί καστροπολιτείας αφού περίκλειε μεσαιωνικό οικισμό.

Βρίσκεται κτισμένο στους πρόποδες του λόφου του Προφήτη Ηλία σε υψόμετρο 255 μέτρα και καταλαμβάνει έκταση 30.450 τετραγωνικά μέτρα. Διέθετε ισχυρά τείχη και είχε μόνο μία πύλη αφού ήταν προσβάσιμο μόνο από την νότια πλευρά η οποία ήταν ψηλότερα από το έδαφος και ανέβαινε η κατέβαινε με αλυσίδα ανάλογα τι χρειαζόταν. Τα τείχη του διασώζονται σε ύψος ως και επτά μέτρα και πάχος 1.50.

Το κάστρο χτίστηκε πρώτη φορά τον 11ο αιώνα από τους βυζαντινούς για να αντιμετωπίσουν τις επιδρομές του Οθωμανού πειρατή Τζαχά. Έπαθε μεγάλες καταστροφές από σεισμό το 1492, για να ανακαινισθεί τότε μέσα σε τρία χρόνια στην σημερινή του μορφή από τους Ιωαννίτες ιππότες της Ρόδου όπου εν τω μεταξύ ανήκε η Κάλυμνος.

Ο οικισμός του κάστρου υπολογίζεται σε 1.200 έως 1.500 κατοίκους, υπάρχουν ερείπια ελαιοτριβείου, υδατοδεξαμενών, οικιών και 10 εκκλησίες. Το κάστρο κατοικούνταν ακόμα και στην Τουρκοκρατία και το 1912 όπου είχε εγκαταλειφθεί από τους τελευταίους του κατοίκους. Σταδιακά αναφέρεται από τον 17ο αιώνα μετοίκηση κατοίκων στην Χώρα και την Πόθια.

## Πηγές
* *CORPUS Αρχαιολογία, ιστορία των πολιτισμών*, τεύχος 18, Ιουλίου 2000, Εκδόσεις Περισκόπιο, Μιχαήλ Ι. Κουτελλάς , σελίδες 84 έως 87 *Τα Ιπποτικά κάστρα της Καλύμνου*.

Κατηγορία:Κάστρα της Καλύμνου
Κατηγορία:Βυζαντινά κάστρα στην Ελλάδα
Κυβέρνηση Άνγκελα Μέρκελ 2013

Η τρίτη κυβέρνηση της Άνγκελα Μέρκελ ήταν η 23η ομοσπονδιακή κυβέρνηση της Γερμανίας. Η κυβέρνηση αυτή σχηματίστηκε στις 17 Δεκεμβρίου 2013 με τη συνεργασία τριών κομμάτων:
*CDU/CSU
*SPD

## Σύνθεση της κυβέρνησης

## Παραπομπές

## Εξωτερικοί Σύνδεσμοι
*Σύνθεση Κυβέρνησης (Αγγλικά)

Μερκελ 2013
Μερκελ 2013
Κάστρο Χρυσοχεριάς

Το ** Κάστρο Χρυσοχεριάς** ή **Πέρα κάστρο** είναι Φράγκικο κάστρο της Καλύμνου ανάμεσα στην Πόθια και την Χώρα. Οφείλει το όνομα του στον ναό της Παναγίας της Χρυσοχεριάς που βρίσκεται στο εσωτερικό του και υπήρχε πριν την κατασκευή του. Το κάστρο έχει δύο πύργους και δύο πύλες και προτείχισμα. Το κάστρο είναι γνωστό για τους τρεις ανεμόμυλους που διασώζονται και σήμερα έξω από το ανατολικό του τείχος.

Στην θέση του κάστρου έχουν βρεθεί ίχνη κατοίκησης συνεχώς από την νεολιθική εποχή. Πριν την κατασκευή του κάστρου στην θέση υπήρχε αρχαίος ναός που τμήματα του είναι εντοιχισμένα στα τείχη του. Πάνω από την ανατολική του πύλη υπάρχουν τα οικόσημα του Γκουερίνι και άλλων διοικητών της νήσου.

Το κάστρο χτίστηκε τον 15ο αιώνα από τον ιππότη διοικητή Φαντίνο Γκουερίνι με εντολή του Μεγάλου μαγίστρου των Ιωαννιτών ιπποτών της Ρόδου Ζαν ντε Λαστίκ που ήθελε να οχυρώσει για προστασία όλα τα νησιά που ανήκαν στο τάγμα. Ο Γκουερίνι επειδή για την άμυνα του νησιού υπήρχε ήδη το Μεγάλο κάστρο θέλησε να φτιάξει ένα κάστρο ιδιοκτησίας του με υποχρεωτική εργασία των κατοίκων. Οι κάτοικοι αντέδρασαν και αρνήθηκαν, τότε ο Γκουερίνι τους παρέπεμψε σε δίκη όπου δικαιώθηκε ο ίδιος, έτσι ξεκίνησε το χτίσιμο του κάστρου της Χρυσοχεριάς.

Το κάστρο εγκαταλείφθηκε πολύ γρήγορα, στα μέσα του 15ου αιώνα μην μπορώντας να αντιμετωπίση τις επιδρομές των Οθωμανών κυρίως πειρατών.

## Πηγές
* *CORPUS Αρχαιολογία, ιστορία των πολιτισμών*, τεύχος 18, Ιουλίου 2000, Εκδόσεις Περισκόπιο, Μιχαήλ Ι. Κουτελλάς , σελίδες 87 έως 89 *Τα Ιπποτικά κάστρα της Καλύμνου*.

Κατηγορία:Κάστρα της Καλύμνου
Κατηγορία:Βυζαντινά κάστρα στην Ελλάδα
Ροκατέντα

thumb|250px|Δορυφορική εικόνα του Ροκατέντα
Το **Ροκατέντα** (*Rokatenda*) ή **Παλουβέχ** (*Paluweh*) είναι ενεργό ηφαίστειο το οποίο σχηματίζει το μικρό νησί Παλούε, με διάμετρο περίπου 8 χιλιόμετρα και έκταση 41 χλμ², περίπου 10 χιλιόμετρα βόρεια της νήσου Φλόρες. Η κορυφή του ηφαιστείου βρίσκεται 875 μέτρα πάνω από την επιφάνεια της θάλασσας και περισσότερα από 3 χιλιόμετρα πάνω από τον πυθμένα της. Η κορυφή του περιλαμβάνει αλληλοεπικαλυπτόμενους κρατήρες και αρκετούς δόμους λάβας. Η σύσταση της λάβας του ηφαιστείου είναι κυρίως ανδεσιτική.

Εκρήξεις με ισχύ 3 στη κλίμακα VEI έλαβαν χώρα περίπου το 1650, το 1928, το 1972 και τη περίοδο 2012-13. Η έκρηξη του 1928 ήταν εκρηκτική και προκάλεσε τσουνάμι λόγω κατολισθήσεων, ενώ έλαβε χώρα η δημιουργία ενός δόμου, ο οποίος ονομάστηκε Ροκατέντα. Οι εκρήξεις του 1963, 1972, 1973, 1980-81, 1984 και 1985 έλαβαν χώρα σε αυτόν τον δόμο. Η έκρηξη του 1981 προκάλεσε μια πυροκλαστική που έκαψε 36 σπίτια, όμως το νησί είχε προηγουμένως εκκενωθεί. 

Η πιο πρόσφατη έκρηξη του ηφαιστείου ξεκίνησε τον Νοέμβριο του 2012 με εκρηκτικές στήλες ύψους 2,4 χιλιομέτρων, ενώ παράλληλα άρχισε να σχηματίζεται ένας νέος ηφαιστειακός δόμος, με ύψος 150 μέτρα και διάμετρο στη βάση 250 μέτρα, ο οποίος ήταν το νέο ψηλότερο σημείο του νησιού. Ο δόμος βρίσκεται λίγο δυτικότερα του προηγούμενου και έλαβε το όνομα Ρερομπόλα. Τον Δεκέμβριο η στάχτη έφτανε σε υψόμετρο 4 χιλιόμετρων και απόσταση 55 χιλιομέτρων από το ηφαίστειο. Στις 10 Αυγούστου 2013, μια πυροκλαστική ροή κατέβηκε τις πλαγιές του ηφαιστείου με αποτέλεσμα, σύμφωνα με την αρχική αναφορά, τον θάνατο 6 ατόμων τα οποία βρίσκονταν στη παραλία όπου κατέληξε η πυροκλαστική ροή, αν και είχε διαταχθεί η εκκένωση του νησιού. Η πυροκλαστική ροή προκλήθηκε από τη μερική κατάρρευση του δόμου.

## Παραπομπές


Κατηγορία:Ηφαίστεια της Ινδονησίας
Οχυρό Έμπολα

Το **Οχυρό Έμπολα** είναι αρχαία οχύρωση στην Κάλυμνο κοντά στον Βαθύ.

Χτίστηκε τον 4ο με 3ο αιώνα π.Χ. ενώ στο εσωτερικό του τον 6ο μ.Χ. αιώνα κτίστηκε βασιλική με πέτρες από το οχυρό. Άγνωστη η αρχική του χρήση πιθανώς κτίστηκε για προστασία των κατοίκων, την ίδια εποχή στην Κάλυμνο χτίστηκαν πολλά οχυρά και φυλάκια. Αργότερα χρησιμοποιήθηκε από τους κατοίκους της περιοχής για προστασία κατά τις πειρατικές επιδρομές.

## Πηγές
* golden-greece, Αρχαίο οχυρό Έμπολα 
* Νομαρχία Δωδεκανήσων
* Επισκόπηση της ιστορίας της Καλύμνου

Κατηγορία:Κάστρα της Καλύμνου
Λουίς Αλόι Βιδάλ

Ο **Λουίς Αλόι Βιδάλ** (8 Φεβρουαρίου 1930 – 8 Ιουνίου 2012) ήταν Καταλανός επαγγελματίας ποδοσφαιριστής και προπονητής.

## Καριέρα
Γεννημένος στη Σάντα Κολόμα ντε Γκραμενέτ στη Βαρκελώνη της Καταλωνίας, ο Αλόι αγωνίστηκε ως μέσος για λογαριασμό της ΦΚ Μπαρτσελόνα την περίοδο μεταξύ 1950 και 1954. Στη συνέχεια αγωνίστηκε με την φανέλα των Ρεάλ Οβιέδο, Κάδιθ, Σαβαδέλ Φ.Κ. και Φιγκέρες.

Ο Αλόι, μετά την απόσυρσή του από την ενεργό δράση, ανέλαβε την τεχνική ηγεσία, μεταξύ άλλων, της Μπαρτσελόνα Ατλέτικο και της Ρεάλ Βαγιαδολίδ.

## Ύστερη ζωή και θάνατος
Ο Αλόι απεβίωσε στις 8 Ιουνίου 2012.

## Παραπομπές


## Εξωτερικοί Σύνδεσμοι
* Προφίλ ως παίκτης από το BDFutbol
* Προφίλ ως προπονητής από το BDFutbol
* Στατιστικά και βιογραφικό στο Cadistas1910 

Κατηγορία:Ισπανοί ποδοσφαιριστές
Κατηγορία:Καταλανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Ρεάλ Οβιέδο
Κατηγορία:Ποδοσφαιριστές Κάδιθ ΚΦ
Κατηγορία:Ισπανοί προπονητές ποδοσφαίρου
Κατηγορία:Προπονητές ποδοσφαίρου Μπαρτσελόνα Β
Κατηγορία:Προπονητές ποδοσφαίρου Ρεάλ Βαγιαδολίδ
Κατηγορία:Ποδοσφαιριστές ΚΝ Κοντάλ
Κατηγορία:Προπονητές ποδοσφαίρου ΟΕ Λιέιδα
Κατηγορία:Προπονητές ποδοσφαίρου Ποντεβέδρα ΚΦ
Κατηγορία:Προπονητές ποδοσφαίρου ΟΕ Σαντ Αντρέου
Σερζ Περουτσινί

Ο **Σερζ Περουτσινί** είναι πρώην Μονεγάσκος ποδοσφαιριστής γεννημένος στις 7 Ιανουαρίου 1955 στο Μονακό.

Προήλθε από τα τμήματα υποδομής και αγωνίστηκε ως αμυντικός με την φανέλα της ΑΣ Μονακό, ομάδα με την οποία, αναδείχτηκε πρωταθλητής Γαλλίας το 1978. Στη συνέχεια, μεταγράφηκε στην Μονπελιέ Παγιάντ ΣΚ.

## Διακρίσεις
* Πρωταθλητής Γαλλίας το 1978 με την ΑΣ Μονακό

## Παραπομπές


Κατηγορία:Μονεγάσκοι ποδοσφαιριστές
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές Μονπελιέ ΕΣΚ
Κατηγορία:Αμυντικοί ποδοσφαιριστές
Αρμάν Φορσεριό

Ο **Αρμάν Φορσεριό** είναι πρώην Μονεγάσκος ποδοσφαιριστής, γεννημένος στις 1 Μαρτίου 1941 στο Μονακό, ο οποίος αγωνιζόταν στη θέση του αμυντικού.

## Βιογραφία

Πέρασε το σύνολο της καριέρας του αγωνιζόμενος με την φανέλα της ΑΣ Μονακό, της οποία και υπήρξε, αν και για σύντομο διάστημα, προπονητής. Εργάστηκε, επίσης, στην ΑΚ Αρλ, προτού επιστρέψει στην ΑΣΜ, όπου και ήταν υπεύθυνος σε θέματα μεταγραφών ως το 2008.

## Διακρίσεις (παίκτης)
* Πρωτάθλημα Γαλλίας το 1963
* Νικητής του Κυπέλλου Γαλλίας το 1963 (ωστόσο, δεν αγωνίστηκε στη σειρά των διπλών τελικών)
* Νικητής του Τσάλεντζ των Πρωταθλητών του 1961

## Εξωτερικός Σύνδεσμος
* Προφίλ του Αρμάν Φορσεριό στο footballdatabase.eu

Κατηγορία:Μονεγάσκοι ποδοσφαιριστές
Κατηγορία:Ποδοσφαιριστές ΑΣ Μονακό
Κατηγορία:Μονεγάσκοι προπονητές ποδοσφαίρου
Κατηγορία:Προπονητές ποδοσφαίρου ΑΣ Μονακό
Κατηγορία:Προπονητές ποδοσφαίρου ΑΚ Αρλ-Αβινιόν
Κατηγορία:Αμυντικοί ποδοσφαιριστές
Νίκος Ακριτίδης

Ο **Nίκος Ακριτίδης** (Καταχάς Πιερίας, 1935 - Θεσσαλονίκη, 31 Ιανουαρίου 2026) ήταν Έλληνας επιχειρηματίας και πολιτικός, ιδρυτικό στέλεχος του ΠΑΣΟΚ, με το οποίο διετέλεσε βουλευτής Α΄ Θεσσαλονίκης και υπουργός.

## Βιογραφικό
Γεννήθηκε το 1935 στον Καταχά Πιερίας. Ήταν Πόντιος στην καταγωγή. Σε νεαρή ηλικία εγκαταστάθηκε μόνιμα στη Θεσσαλονίκη και σπούδασε φυσικός και τοπογράφος μηχανικός στο Αριστοτέλειο Πανεπιστήμιο.

Δραστηριοποιήθηκε επιχειρηματικά ως ιδρυτής και ιδιοκτήτης φροντιστηρίων και ως δημιουργός των τεχνικών σχολών «*Ο Προμηθέας*» στη Θεσσαλονίκη. Ιδρυτικό μέλος του ΠΑΣΟΚ το 1974, υπήρξε μέλος του πρώτου οργανωτικού κλιμακίου του Κινήματος για την Κεντρική Μακεδονία και μέλος της τριμελούς γραμματείας της Νομαρχιακής Επιτροπής του ΠΑΣΟΚ Θεσσαλονίκης από το 1974 έως το 1977. Το 1977 εκλέχθηκε για πρώτη φορά βουλευτής ΠΑΣΟΚ Α΄ Θεσσαλονίκης και εκλεγόταν συνεχώς μέχρι και το 2000.

Στις κυβερνήσεις Ανδρέα Παπανδρέου χρημάτισε:

*21 Οκτωβρίου 1981 - 5 Ιουλίου 1982: υπουργός Εμπορίου
*5 Ιουλίου 1982 - 21 Σεπτεμβρίου 1984: υπουργός Συγκοινωνιών
*21 Σεπτεμβρίου 1984 - 25 Απριλίου 1986: υπουργός Εμπορίου
*27 Νοεμβρίου 1987 - 17 Μαρτίου 1989: υπουργός Εμπορίου
*15 Σεπτεμβρίου 1995 - 22 Ιανουαρίου 1996: υπουργός Εμπορίου

Ως υπουργός Εμπορίου είχε γενικό γραμματέα στο υπουργείο τον τραπεζίτη Μιχάλη Σάλλα, μετέπειτα πρόεδρο του Ομίλου Τράπεζας Πειραιώς.

Στις δημοτικές εκλογές του 1994 ήταν υποψήφιος δήμαρχος Θεσσαλονίκης με την στήριξη του ΠΑΣΟΚ, αλλά ηττήθηκε από τον Ντίνο Κοσμόπουλο της ΝΔ.

Φανατικός οπαδός του ΠΑΟΚ, (ήταν μάλιστα οργανωμένο μέλος του) στις 16 Ιουνίου 1985 απένειμε το πρωτάθλημα στον αρχηγό του «Δικεφάλου» Κώστα Ιωσηφίδη στη φιέστα της Τούμπας.

Απεβίωσε στις 31 Ιανουαρίου 2026, σε ηλικία 91 ετών.

## Παραπομπές


Κατηγορία:Έλληνες υπουργοί Εμπορίου
Κατηγορία:Έλληνες υπουργοί Συγκοινωνιών
Κατηγορία:Βουλευτές Α΄ Θεσσαλονίκης
Κατηγορία:Βουλευτές εκλεγμένοι με το ΠΑΣΟΚ
Γενικές εκλογές στη Χιλή 2013

Στη Χιλή διεξήχθησαν **γενικές εκλογές** στις 17 Νοεμβρίου 2013, κατά τις οποίες εξελέγη πρόεδρος, Κοινοβούλιο και τα μέλη των περιφερειακών επιτροπών.

Οι ψηφοφόροι προσήλθαν στις κάλπες για να ψηφίσουν:

* Τον Πρόεδρο της Δημοκρατίας για τετραετή θητεία, αρχομένης της 11ης Μαρτίου 2014.
* Τα 20 επί συνόλου 38 μέλη της Γερουσία για θητεία 8 ετών στο Εθνικό Κογκρέσο, με έναρξη θητείας την 11η Μαρτίου 2014.
* Τα 120 μέλη της Αίθουσας των Αντιπροσώπων με θητεία 4 ετών στο Εθνικό Κογκρέσο που αρχίζει την ίδια μέρα με τη θητεία των μελών της Γερουσίας και
* Τα 278 μέλη των περιφερειακών συμβουλίων με 4ετή θητεία που αρχίζει στις 11 Μαρτίου 2014.

Στις προεδρικές εκλογές, η πρώην πρόεδρος Μιτσέλε Μπατσελέτ δεν κατάφερε να συμπληρώσει την απαιτούμενη πλειοψηφία για να εκλεγεί από τον πρώτο γύρο. Στον τελικό γύρο, που διεξήχθη στις 15 Δεκεμβρίου, νίκησε την πρώην γερουσιαστή και υπουργό Εργασίας Έβελιν Ματέι με ποσοστό άνω του 62% των ψήφων, όμως η συμμετοχή ήταν αισθητά χαμηλότερη από τον πρώτο γύρο.

Στις βουλευτικές εκλογές, ο συνασπισμός Νέα Πλειοψηφία (που υποστήριξε την υποψηφιότητα της Μπατσελέτ) κέρδισε πλειοψηφία σε αμφότερες Βουλή και Γερουσία. Ειδικότερα κέρδισε τις 12 από τις 20 έδρες που αποφασίστηκαν στις εκλογές εκείνες στη Γερουσία και 21 επί συνόλου 38 εδρών και 67 από τις  120 έδρες στην Αίθουσα των Αντιπροσώπων.

Επρόκειτο για τις πρώτες προεδρικές και βουλευτικές εκλογές κατά τις οποίες όλοι οι ψηφοφόροι ενεγράφησαν αυτόματα και κατά τις οποίες η ψηφοφορία δεν ήταν πλέον υποχρεωτική. Τα μέλη των περιφερειακών επιτροπών εξελέγησαν απευθείας για πρώτη φορά.

## Αποτελέσματα
### Πρόεδρος
*Επίσημα και τελικά αποτελέσματα.*

### Γερουσία
Οι γερουσιαστές εκλέγονται με οκταετή θητεία και σχεδόν το ήμισυ της Γερουσίας ανανεώνεται κάθε 4 χρόνια. Στις εκλογές αυτές αποφασίστηκαν 10 επί συνόλου 19 περιφερειών. Καθώς εκλέγονται 2 γερουσιαστές σε κάθε περιφέρεια, συνολικά εξελέγησαν 20 νέοι γερουσιαστές.

*Προσωρινά αποτελέσματα με καταμετρημένο το 99,97% των ψηφοδελτίων.*

### Αίθουσα των Αντιπροσώπων
*Προσωρινά αποτελέσματα με καταμετρημένο το 99,97% των ψηφοδελτίων.*

## Παραπομπές


## Εξωτερικοί σύνδεσμοι
* Εκλογικά αποτελέσματα από το 1989 ως το 2012 (Servel)

2013
Χιλη
Αμαντού Αλασάν

Ο **Αμαντού Αλασάν** είναι Γαλλομαυριτανός ποδοσφαιριστής, γεννημένος στην Χάβρη στις 7 Απριλίου 1983 και ο οποίος αγων΄ζιεται στην θέση του επιθετικού.

## Βιογραφία

Ξεκίνσηε την επαγγελματική του καριέρα το 2006 από την Χάβρη ΑΚ, η οποία αγωνιζόταν τότε στην Λιγκ 2. Έχοντας κληθεί στην Εθνική Μαυριτανίας το 2008, ωστόσο, ένας τραυματισμός του στέρησε την πρώτη αυτή διεθνή συμμετοχή του. 

Ο Αμαντού ήταν ένας από τους ελάχιστους διακριθέντες της ομάδας στην διάρκεια της σεζόν 2008-2009 πετυχαίνοντας συνολικά δέκα τέρματα, με αριθμό ομάδων της Λιγκ 1 όπως την Ρεν ή την Λιλ να εκφράζουν δημοσίως το ενδιαφέρον τους για την απόκτησή του. Παράλληλα, ο Αλασάν πραγματοποίησε δοκιμαστικά για διάστημα μίας εβδομάδας με την Σέλτικ Γλασκώβης, αν και τελικά δεν κατάφερε να πείσει το προπονητικό επιτελείο του συλλόγου για την αξία του. Στις 19 Αυγούστου 2009, ο παίκτης ανακοίνωσε ότι είχε καρδιακή διπλασία με αποτέλεσμα να βάλει πρόωρο τέλος στην επαγγελματική του καριέρα, τρία μόλις χρόνια αφότου την είχε ξεκινήσει. 

## Σύλλογοι
* Έως το 2006 : Αμικάλ Μιξτ ντε Νεζ (DHR)
* 2006-2007 : Χάβρη ΑΚ (Λιγκ 2 : 14 συμμετοχές και 1 τέρμα)
* 2007-2008 : Χάβρη ΑΚ (Λιγκ 2 : 26 συμμετοχές και 7 τέρματα)
* 2008-2009 : Χάβρη ΑΚ (Λιγκ 1 : 32 συμμετοχές και 10 τέρματα)
* 2010-2011 : Αμικάλ Μιξτ ντε Νεζ (Ντιβιζιόν Ντ'Ωνέρ)

## Διακρίσεις
* Πρωταθλητής Γαλλίας της Λιγκ 2 με την Χάβρη το 2008

## Παραπομπές


Κατηγορία:Γάλλοι ποδοσφαιριστές
Κατηγορία:Μαυριτανοί ποδοσφαιριστές
Κατηγορία:Ποδοσφαιριστές Λε Αβρ ΑΚ
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Μαυριτανίας
Λουντοβίκ Ασεμοασά

Ο **Αμεβού-Λουντοβίκ Ασεμοασά** (, 18 Σεπτεμβρίου 1980 - 9 Δεκεμβρίου 2025) ήταν Τογκολέζος ποδοσφαιριστής που αγωνίστηκε, μεταξύ άλλων, ως τον Αύγουστο του 2010, στην γαλλική ερασιτεχνική ομάδα της Λιμονέστ Σαιν-Ντιντιέ.

## Βιογραφία

### Διεθνής
Υπήρξε μέλος της Εθνικής Τόγκο, ενώ έπαιξε δύο φορές στο Παγκόσμιο Κύπελλο του 2006.

### Θάνατος
Απεβίωσε στις 9 Δεκεμβρίου 2025, σε ηλικία 45 ετών.

## Παραπομπές


## Εξωτερικοί σύνδεσμοι
* 

Κατηγορία:Τογκολέζοι ποδοσφαιριστές
Κατηγορία:Γάλλοι ποδοσφαιριστές
Κατηγορία:Ποδοσφαιριστές Εθνικής Τόγκο
Κατηγορία:Ποδοσφαιριστές Ολιμπίκ Λιονναί
Κατηγορία:Ποδοσφαιριστές Κλερμόν Φουτ Ωβέρνη
Κατηγορία:Ποδοσφαιριστές Θιουδάδ δε Μούρθια
Κατηγορία:Αμυντικοί ποδοσφαιριστές
Γουόρντ Κάνινγκχαμ

Ο **Χάουαρντ Τζ. Κάνινγχαμ** (Μίτσιγκαν, Ιντιάνα, 26 Μαΐου, 1949), όπως είναι το πλήρες όνομά του, είναι Αμερικανός προγραμματιστής, ο άνθρωπος που επινόησε και ανέπτυξε το λογισμικό wiki. Θεωρείται πρωτοπόρος στα σχεδιαστικά πρότυπα και στον ακραίο προγραμματισμό. Είναι ο ένας από τους συγγραφείς του βιβλίου *Ο  Δρόμος του Wiki*.

Επί του παρόντος ζει στο Μπίβερτον και είναι συνιδρυτής του CitizenGlobal.

## Παραπομπές


## Εξωτερικοί σύνδεσμοι
* 
* http://c2.com/cgi/wiki|WikiWikiWeb και WikiHomePage. 
* Συνέντευξη του με τίτλο ''Το Απλούστερο Πράγμα που Μπορεί Πιθανώς να Δουλέψει''. 
* Οι προσωπικές σελίδες του στο διαδίκτυο.

Κατηγορία:Αμερικανοί προγραμματιστές
Ουίλιαμ Ρόμπερτσον Σμιθ

Ο **Ουίλιαμ Ρόμπερτσον Σμιθ** (William Robertson Smith) (1846&ndash;1894) υπήρξε μελετητής της Βίβλου, γλωσσολόγος και ιστορικός της θρησκείας.  Διορισμένος καθηγητής Ανατολικών γλωσσών στο Αμπερντίν, ο Σμιθ σύντομα συνάντησε δυσκολίες με τις αυθεντίες σε ό,τι αφορούσε στις ιστορικές και θεολογικές του υποθέσεις. Παύθηκε το 1881 και ανέλαβε την έκδοση της *[[Εγκυκλοπαίδεια Μπριτάνικα|Encyclopaedia Britannica]]*  και κατόπιν την έδρα της Αραβικής στο πανεπιστήμιο του Κέιμπριτζ. Έγινε ευρέως γνωστός εξαιτίας της δίκης του για αίρεση  το 1870, εξαιτίας της δημοσίευσης ενός λήμματος στην *Encyclopædia Britannica*.

## Εργογραφία
Ανάμεσα στα σημαντικότερα από τα πολλά έργα του περιλαμβάνονται τα: 
* *Kinship and Marriage in Early Arabia*  (1885)
* *Lectures on the Religion of the Semites*  (1899)  Στο δεύτερο προώθησε τις ιδέες που επεξεργάστηκε αργότερα ο Εμίλ Ντιρκέμ, ότι η θρησκευτική πρακτική, η τελετουργία, θα έπρεπε να προηγείται στην ανάλυση της θρησκευτικής πίστης.

## Παραπομπές-σημειώσεις


## Εξωτερικοί σύνδεσμοι
* William Robertson Smith 
* W. R. Smith 
* 1902 Encyclopedia - Λήμματα και σχέδια από την *Encyclopædia Britannica*, 9th Edition 
* Εργογραφία 

Κατηγορία:Βρετανοί γλωσσολόγοι
Αρχαιολογία τοπίου

Η **αρχαιολογία τοπίου** είναι εκείνος ο ιδιαίτερος τομέας της αρχαιολογικής επιστήμης που ασχολείται με το τοπίο ως φυσική και νοηματική οντότητα. Η μελέτη του τοπίου έγινε ιδιαίτερα σημαντική για την αρχαιολογία, όσο και για άλλες επιστήμες, όπως η ανθρωπολογία και η γεωγραφία. Οι ερευνητές επέκτειναν το ενδιαφέρον τους πέρα από τις μεμονωμένες αρχαιολογικές θέσεις ή συγκεκριμένες εγκαταστάσεις, προκειμένου να διερευνήσουν με ποιούς τρόπους διαμορφώνονται οι κοινωνικές διαδικασίες και τα πολιτισμικά νοήματα, καθώς επίσης με ποιο τρόπο αφήνουν το σημάδι τους στο τοπίο.

## Το τοπίο ως φυσική οντότητα και νόημα
Το τοπίο είναι ένας ιδιαίτερος τρόπος σύλληψης του περιβάλλοντος κόσμου εννοιολογικά και φυσικά. Επί της ουσίας υπάρχει μια αμφίδρομη σχέση ανάμεσα στην ανθρώπινη δράση και το τοπίο. Η μία είναι παθητική, νοηματική και εκφράστηκε κυρίως στη ζωγραφική, ως αποτύπωση των ερεθισμάτων που δέχεται ο άνθρωπος από το περιβάλλον. Η δεύτερη, ενεργητική, σχετίζεται κυρίως με τον τρόπο που διαμορφώνεται το τοπίο από την ανθρώπινη δράση και ενδιαφέρει ιδιαίτερα την αρχαιολογία. Το τοπίο είναι πιθανώς ένα από τα δημοφιλέστερα θέματα στην ιστορία της δυτικής τέχνης. Αν η ζωγραφική του τοπίου είναι τρόπος αναπαράστασης, στο οποίο εμπλέκονται ιδέες και αξίες, η ανθρωπογενής επέμβαση στο τοπίο με την κατασκευή τεχνητών λιμνών, μνημείων ή δασυλλίων νοηματοδοτεί τη γη, την κάνει φορέα νοήματος δηλαδή, κάτι που άλλοι ερευνητές αποκαλούν αποικισμό της φύσης με τη δημιουργία ανθρωπογενούς τοπίου –κάτι σαφές για το αστικό τοπίο– και άλλοι «χρήσιμη αμφισημία» εφόσον το τοπίο καλύπτει τόσο τη φυσική όσο και τη νοηματική διάσταση του αρχαίου ή του σύγχρονου πολιτισμού.

## Παραπομπές σημειώσεις
 

## Βιβλιογραφία
* Gosden, C., L. Head, 1994, Landscape- a usefully ambiguous concept, *Archaeology in Oceania*, 29, 113-116. 
* Olwig, K.R. 1993, Sexual cosmology: nation and landscape at the conceptual interstices of nature and culture: or, what does landscape really mean? στο B. Bender (ed.) *Landscape: politics and perspectives*, Berg, Oxford, 307&#8211;43.  
* Ucko Peter J.and Robert Layton (eds) 1999, *The archaeology and anthropology of landscape: shaping your landscape*, Routledge, USA and Canada, ISBN 0-415-11767-4.

Κατηγορία:Αρχαιολογία
Κατηγορία:Κλάδοι της αρχαιολογίας
Τριάδα της Μέμφιδας

Η **τριάδα της Μέμφιδας** είναι μια διακριτή θεολογία στο μυθολογικό  *[[corpus]]* της αρχαίας Αιγύπτου με επίκεντρο τον θεό Πτα, τον θείο σιδηρουργό, αντίστοιχο του Ηφαίστου στο πλαίσιο του ελληνοαιγυπτιακού μυθολογικού συγκρητισμού. Το συγκεκριμένο κοσμολογικό σύστημα αναπτύχθηκε στη Μέμφιδα, όταν έγινε πρωτεύουσα των βασιλέων της Αιγύπτου. Ο Πτα είναι ο θεός δημιουργός της Μέμφιδας, και κατά τη μακρά περίοδο κατά την οποία η πόλη υπήρξε πρωτεύουσα της Αιγύπτου ήταν γνωστός ως Χετ-κα-Πτα δηλαδή "Οίκος της ψυχής του Ρα". Ο Πτα είναι μία από τις πολλές θεότητες που συνδέονται με τον μύθο. Με τη μορφή του Τα-τενέν δημιουργεί τον κόσμο, τους κατοίκους του και το *[[κα]]* των άλλων θεών.

Η λεοντόμορφη Σεκχμέτ, θεά του πολέμου είναι η σύζυγος του Πτα και από την ένωσή τους προκύπτει ο Νεφερτέμ το τρίτο μέλος της τριάδας, ο αποκαλούμενος *υπερασπιστής και προστάτης των δύο χωρών*.

## Παραπομπές-σημειώσεις
Τιρόλο (ομόσπονδο κρατίδιο)

Το **Τιρόλο** (, ) είναι ομόσπονδο κρατίδιο της Αυστρίας. Έχει έκταση 12.640 τ. χλμ. και πληθυσμό 775.970 κατοίκους (1η Ιανουαρίου 2024). Πρωτεύουσα είναι το Ίνσμπρουκ. Προσαρτήθηκε στην Αυστρία το 1918.

Γεωγραφικά χωρίζεται σε δύο διαμερίσματα, το Βόρειο Τιρόλο () και το μικρότερο Ανατολικό Τιρόλο (). Είναι το τρίτο μεγαλύτερο κρατίδιο στην Αυστρία.

## Διοικητική διαίρεση

Υποδιαιρείται σε 9 επαρχιακούς νομούς () και την πόλη του Ίνσμπρουκ. Οι επαρχιακοί νομοί και τα διοικητικά τους κέντρα, είναι:

Διοικητική πόλη:
* Ίνσμπρουκ

Βόρειο Τιρόλο:
* Λάντεκ (Landeck, πρωτεύουσα: Λάντεκ)
* Ρόιτε, (Ρόιτε)
* Ιμστ (Ιμστ)
* Ίνσμπρουκ-Λαντ [Innsbruck-Land, (Ίνσμπρουκ)]
* Ίνσμπρουκ (Innsbruck Stadt)
* Σβατς (Schwaz, Σβατς)
* Κουφστάιν (Kufstein, Κουφστάιν)
* Κιτσμπούχελ (Kitzbühel, Κιτσμπούχελ)

Ανατολικό Τιρόλο:
* Λιντς, (Lienz, Λιντς)

## Πολιτική
Ο Άντον Μάτλε από το Αυστριακό Λαϊκό Κόμμα είναι κυβερνήτης από τις 25 Οκτωβρίου 2022 και κέρδισε τις κρατιδιακές εκλογές του 2022.
Στις κρατιδιακές βουλευτικές εκλογές που διεξήχθησαν στις 25 Φεβρουαρίου 2018, το κυβερνών Αυστριακό Λαϊκό Κόμμα ήρθε πρώτο κερδίζοντας 17 έδρες στην τοπική βουλή από τις συνολικά 56.

## Παραπομπές


## Εξωτερικοί σύνδεσμοι
*Τουριστικός Οδηγός
*Επίσημος δικτυακός τόπος της τοπικής κυβέρνησης
*Αξιοθέατα, Ιστορία και Πόλεις  του κρατιδίου

Κατηγορία:Τιρόλο
Γενικός Κυβερνήτης των Μπαχαμών

Στις Μπαχάμες ο **Γενικός Κυβερνήτης** (Governor-General ) είναι ο αντιπρόσωπος του Μονάρχη στα νησιά. Συνήθως η θητεία του Γενικού Κυβερνήτη διαρκεί 5 χρόνια. Ανάμεσα στις εξουσίες του είναι και το να διαλύει το κοινοβούλιο. Η χώρα έγινε ανεξάρτητη από το Ηνωμένο Βασίλειο το 1973. Έκτοτε ο εκάστοτε Μονάρχης διορίζει το Γενικό Κυβερνήτη. Αρμοδιότητα του Γενικού Κυβερνήτη είναι ο διορισμός του Πρωθυπουργού. Έδρα του είναι το Κυβερνείο της Νασσάου. Ο μοναδικός γενικός κυβερνήτης που απεβίωσε εν ενεργεία ήταν ο Μάιλο Μπάτλερ.

## Γενικοί Κυβερνήτες των Μπαχαμών (1973–σήμερα)

**Σύμβολα**
: Απεβίωσε εν ενεργεία.

## Παραπομπές


## Πηγές
*Σύνταγμα των Μπαχαμών στο δικτυακό τόπο του Πανεπιστημίου του Τζώρτζταουν
*World Statesmen.org, ιστότοπος του Ben Cahoon.
Μάιλο Μπάτλερ

Ο Σερ  **Μάιλο Μπάτλερ** , Milo Butler, GCMG (11 Αυγούστου 1906 - 22 Ιανουαρίου 1979) ήταν ο πρώτος Γενικός Κυβερνήτης των Μπαχαμών. Διορίστηκε από την Ελισάβετ Β' στο αξίωμα αυτό, έπειτα από προτροπή του πρωθυπουργού Λίντεν Πίντλινγκ. Ο τελευταίος ήταν και ο ηγέτης του Προοδευτικού Κόμματος των Φιλελευθέρων (PLP).

Ανέλαβε καθήκοντα το 1973 και πέθανε εν ενεργεία στο Νασάου, το 1979. Στο κέντρο της πρωτεύουσας των Μπαχαμών βρίσκεται ένα άγαλμα του Μπάτλερ κοντά στο Κοινοβούλιο. Επίσης το πορτρέτο του είναι αποτυπωμένο στο χαρτονόμισμα των 20 δολαρίων Μπαχαμών.

## Παραπομπές


Κατηγορία:Γενικοί Κυβερνήτες των Μπαχαμών
Στάδιο Ντε Φάιφεμπεργκ

Το **Στάδιο Ντε Φάιφεμπεργκ** είναι ποδοσφαιρικό γήπεδο στο Ντέτινκεμ της Ολλανδίας και χρησιμοποιείται ως έδρα της Ντε Χράαφσχαπ.

## Ιστορία

Το στάδιο φτιάχτηκε με βιασύνη, καθώς η Ντε Χράαφσχαπ θα αγωνιζόταν στη διοργάνωση NBvB. Μέσα σε 5 μήνες το στάδιο ήταν έτοιμο να φιλοξενήσει αγώνες. Ο πρώτος αγώνας έγινε στις 4 Σεπτεμβρίου 1954, υπό την παρουσία του τότε δήμαρχου του Ντέτινκεμ, με αντίπαλο την Φορτούνα '54 (1-1).

Το 1998 άρχισε μία ριζική ανακαίνιση του σταδίου, όπου ολοκληρώθηκε το 2000. Ο πρώτος αγώνας μετά την ανακαίνιση ήταν ανάμεσα στην Ντε Χράαφσχαπ με την ισπανική Ντεπορτίβο Αλαβές (0-0).

## Εξωτερικοί σύνδεσμοι

*Το στάδιο στην επίσημη ιστοσελίδα της Ντε Χράαφσχαπ  (Ολλανδικά)

Κατηγορία:Στάδια ποδοσφαίρου στην Ολλανδία
Κατηγορία:Αθλητικές εγκαταστάσεις στην Ολλανδία
Κατηγορία:Ντε Χράαφσχαπ
Τριάδα της Ελεφαντίνης

Ως **τριάδα της Ελεφαντίνης** , εννοείται η τριάδα των θεών της αρχαίας Αιγύπτου Κνουμ, ή Κνέμου, Σατέτ, Ανουκέτ, η οποία λατρευόταν με επίκεντρο την νήσο Ελεφαντίνη, στα νότια σύνορα της αρχαίας αιγυπτιακής επικράτειας στον Νείλο.

Σύμφωνα με την αιγυπτιακή μυθολογία, στην Ελεφαντίνη κατοικούσε ο Κνουμ ο κριοκέφαλος θεός των καταρρακτών, ο οποίος προστάτευε και ήλεγχε τα νερά του Νείλου από σπηλιές κάτω από το νησί. Πρόκειται για μια ύστερη λατρευτική τριάδα του αιγυπτιακού πανθέου στην οποία η Σατέτ, πρώιμη θεά του πολέμου και προστάτης της στρατηγικής αυτής περιοχής της Αιγύπτου, μετεξελίχθηκε σε θεά της γονιμότητας συμβολίζοντας πλέον την ετήσια πλημμυρίδα των νερών του ποταμού, που ταυτίστηκε με την κόρη της ή αδελφή της Ανουκέτ.

Από την αρχαία λατρεία της στην πόλη Σουενέτ (Swenet), στην Ελεφαντίνη η Σατέτ έγινε σύζυγος του Κνουμ, ο οποίος έκτοτε θεωρήθηκε πατέρας της Ανουκέτ. Ο ρόλος του Κνουμ στους μύθους άλλαξε αργότερα και η προστασία των θεών αποδόθηκε σε άλλη θεότητα. Όντας κεραμέας, ο Κνουμ έλαβε μέρος στον μύθο της δημιουργίας με τη διαμόρφωση των ανθρώπινων σωμάτων.    
## Παραπομπές σημειώσεις
Αδολεσχία

Η **αδολεσχία**  [

## Βιβλιογραφία
* Μ Μπέγζος, *Νεοελληνική φιλοσοφία της θρησκείας,* Ελληνικά Γράμματα, Αθήνα 1998, 79-126
* Καλύβας Χ. Α., Λεξικόν Αθλιοτήτων, Αθήναι 1979· Kaplan & Sadock’s,
* Εγχειρίδιο Κλινικής Ψυχιατρικής, Αθήναι 2004·
* Κεσελόπουλος Α. Πάθη και Αρετές στη Διδασκαλία τού Αγίου Γρηγορίου τού Παλαμά, Αθήνα 1986· 
* Λεβαδεύς Ι. Ν., Κάτοπτρον της Κοινωνίας, εν Αθήναις 1902
* Μπαμπινιώτης Γ. Δ., Λεξικό τής Νέας Ελληνικής Γλώσσας, Αθήνα 1998.

Κατηγορία:Εκφράσεις